日本历史

日本历史是指日本或日本列岛内个历史。

根据传说，日本于公元前660年2月11号建国。日本拉公元4世纪出现首个统一政权倭国，后头拉大化革新后确立天皇体制，引入唐朝文化，学习汉字搭建立东亚个习俗搭价值观，对日本造成了深远个影响。12世纪末，日本开始六百多年个幕府时代，期间曾经历一个半世纪个战国时代，搭仔由丰臣秀吉领导个文禄庆长之役。德川家康拉关原之战打败别样大名后，于17世纪初建立江户幕府，并实行锁国政策二百多年。

1854年黑船事件后，日本国内有志之士提出“尊王攘夷”等号召，江户幕府拉舆论压力下，被迫奈政权还畀明治天皇，史称“大政奉还”。1868年，明治天皇施行明治维新整顿内政，富国强兵个政策主导近代日本个开端。1920年代一战后短暂经历大正民主时期，到1930年代落入军部控制，实行军国主义，但于1945年被盟国击败后宣布投降。日本拉恢复主权后经济高速增长，跻身先进国家之列；1990年代，泡沫经济破灭；2012年安倍经济学重振日本经济。

史前时代・原史时代
关于日本列岛上被确认过个人类历史，大约可追溯到爱知县出土10万年前个古蒙古人种“牛川人”化石甚至3万年前，搭拉琉球出土个1万8千年前古蒙古人种“港川人“。

古代
古坟时代就是盛行修筑古坟个时代。前方后圆个大小古坟，以奈良县为中心，散布拉北起福岛县、南至熊本县搭大分县个广大地区。5世纪又从宫城县扩展到鹿儿岛县。

以平城京（今奈良）为都个奈良时代。自710年（和铜三年）定都平城京，至784年（延历三年）迁都长冈京，共计74年。

以平安京（京都）为都城个平安时代，从794年（延历十三年）桓武天皇迁都平安京开始，于1184年镰仓幕府成立而结束，历经约400年。
中世
院政时代（1086年－1185年）
平安时代晚期后三条天皇开启日本个院政期。

镰仓时代（1185年－1333年）
源平合战搭奥州征战后，源赖朝建立以镰仓为中心个武家权力（镰仓时代）机构。

南北朝时代 （1336年－1392年）
后醍醐天皇消灭镰仓幕府后，就进行第一次个王政复古，推行新政，史称建武新政（南北朝时代）。

室町时代 （1336年－1573年）
足利氏原是上野豪族，外加更是镰仓幕府将军源赖朝同族，足利尊氏拉京都个室町开设幕府，是为室町幕府。

南北朝个统一是第三代将军足利义满进行个。

战国时代（1467年－1590年）
室町幕府第三任将军足利义满推动了日明勘合贸易个发展（室町时代）。

第八代将军足利义政执政时期，将军权力搭大名集团个矛盾、大名集团内部个矛盾引发应仁之乱，自此幕府个权威日渐低落。受到应仁之乱个影响，尤其是后头爆发个明应政变让将军权力个影响力急剧降低。

从应仁之乱开始到室町幕府灭亡，被称为战国时代。

拉京都，由于被管领细川家所干涉，足利幕府个权威日渐衰落，细川胜元甚至另拥立新将军。后头第十三代将军足利义辉被三好长庆家臣松永久秀所杀，渠个弟弟足利义昭被织田信长拥立，后因搭信长作对而被流放，足利幕府灭亡，正式进入安土桃山时代。

近世
天正元年（1573年），织田信长放逐末代将军足利义昭，室町幕府宣告灭亡。后逐渐成为全国最强大个军事首领，并开始积极拓展统治版图（安土桃山时代）。

此时，织田氏部将羽柴秀吉拉山崎之战中讨灭明智光秀，并拉后来个清洲会议中拥立织田秀信继位并取得优势，而于隔年个贱岳之战打败另一重臣柴田胜家，成功整合织田氏个版图。

1598年，太阁丰臣秀吉去世，秀赖年幼继位。全国再度陷入混乱。当时最强大个大名德川家康利用政治手段控制大坂城个权力中心，招致多数大名搭丰臣内部文官个弗满。

1603年（庆长8年）到1867年（庆应3年）间被称为江户时代，垃拉江户设置江户幕府。

近现代
明治年间（1868年－1912年）称为明治时代。经过王政复古大号令搭戊辰战争后，拥戴朝廷个诸藩，成立明治大日本帝国政府。

1894年，朝鲜发生东学党起义，中日按《天津条约》同时出兵朝鲜半岛，起义平息后日本要求继续驻兵被拒，后头扣留高宗李熙，命大院君李昰应主国事，后日本称发现李昰应曾要求东学党搭清军一道驱逐日军，索介弗宣而战，突袭驻守拉朝鲜个大清海军。随后于1894年8月1号，中日两国互相宣战，甲午战争正式爆发。1895年2月，清军溃败，清廷被迫派李鸿章代表清廷向日本求和，并以战败国身份拉日本威逼下签订了条件苛刻个弗平等条约《马关条约》，日本拉此条约中获得了台湾搭澎湖群岛个主权搭仔二亿两白银个巨额赔款。

1900年，俄国趁八国联军侵华战争辰光单独出兵占据中国东北，但各国搭清廷议和后俄国拒弗撤兵，弗久搭日英等国交恶，最终拉1904年爆发日俄战争，1905年日俄战争后，夺回南桦太‎。

1910年搭大韩帝国签订了《日韩合并条约》，让朝鲜半岛合并成为日本个一部分。

日本拉第一次世界大战中投向协约国，向同盟国宣战，战胜后获得了德国拉中国山东半岛个殖民地。

1941年12月，日军偷袭夏威夷个美军基地珍珠港，并正式向美国、英国搭荷兰宣战，同时开始进军东南亚等太平洋地区。日军起初连战侪部胜利，然而大日本帝国海军拉中途岛战役大败，成为太平洋战争个转折点。1938年以来，日军以“扫荡”、“三光作战”，试图稳定中国个日占区，但仍无法扭转整体局势。战争后期，美国海军陆战队接连攻下硫磺岛搭冲绳岛，美军B-29轰炸机随即密集轰炸日本本土，交关多城市遇袭，市民伤亡惨重、工业设施尽毁，并重创日本个飞机工厂搭机场。1945年8月6号搭9号，美军依次拉广岛市搭长崎市投下两枚原子弹；同时苏联也于8月8号对日本宣战，占领日属满洲。8月15号，昭和天皇以电台广播宣布投降。9月2号，日本政府签署降伏文书，接受波茨坦宣言，并奈领土范围限拉本州、北海道、九州、四国搭仔其他指定岛屿。第二次世界大战正式结束。

分类:日本历史‎